ஆபிதீனின் இத்தொகுப்பில் ஆங்காங்கே அவர் குறிப்பிடும் பல்வேறு குரான் ஆயத்துகள், ஹதீஸ்கள் மூலமாக, இஸ்லாமிய பண்பாட்டின் வரலாற்று அடிப்படைகள், அவற்றின் நடைமுறை சம்பிரதாயங்கள் போன்றவற்றை நெருக்கமாக அறிந்துகொள்ளமுடிகிறது. இலக்கிய ரீதியாகப் பார்த்தாலும் தமிழ் புனைகதைகளில் முஸ்லிம் பண்பாடு பற்றிய நுணுக்கமான பதிவுகள் வெகு சொற்பமே. ஆபிதீனின் இக்கதைகள் பேரளவிற்கு அக்குறையை நிவர்த்தி செய்வனவாக உள்ளன.